Kommissionens forordning (EF) nr. 2901/2000
af 21. december 2000
om fastsættelse af prolongationsstøtten og den faste støtte for visse fiskerivarer for fangstsæsonen 2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 23, stk. 5, og artikel 24, stk. 8,
under henvisning til Kommissionens forordning (EF) nr. 2814/2000 af 21. december 2000 om gennemførelsesbestemmelser til Rådets forordning (EF) nr. 104/2000 for så vidt angår prolongationsstøtte for visse fiskerivarer(2), særlig artikel 5,
under henvisning til Kommissionens forordning (EØF) nr. 4176/88 af 28. december 1988 om gennemførelsesbestemmelser for ydelse af en fast støtte for visse fiskerivarer og akvakulturprodukter(3), senest ændret ved forordning (EF) nr. 3516/93(4), særlig artikel 11, og
ud fra følgende betragtninger:
(1) Efter artikel 23 og 24 i forordning (EF) nr. 104/2000 kan der ydes støtte for visse friske varer, der tages tilbage fra markedet og forarbejdes med henblik på stabilisering og oplagring eller konservering.
(2) Formålet med prolongationsstøtten og den faste støtte er at give producentorganisationerne tilstrækkelig tilskyndelse til at udnytte varer, der er blevet taget tilbage fra markedet, og således undgå, at fisk destrueres.
(3) Støttebeløbet bør fastsættes således, at markedsligevægten for de pågældende varer ikke forstyrres, og at konkurrencevilkårene ikke fordrejes.
(4) Efter artikel 23, stk. 3, og artikel 24, stk. 4, må støttebeløbet ikke overstige de tekniske og finansielle omkostninger ved de foranstaltninger, der er nødvendige for at stabilisere og oplagre varerne.
(5) På grundlag af de tekniske og finansielle omkostninger, der blev noteret i Fællesskabet i den foregående fangstsæson, bør prolongationsstøtten og den faste støtte for fangstsæsonen 2001 fastsættes som anført i bilaget.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
For fangstsæsonen 2001 fastsættes prolongationsstøtten for de i bilag I til forordning (EF) nr. 104/2000 og den faste støtte for de i bilag IV til samme forordning anførte varer som anført i bilaget.
Artikel 2
Denne forordning træder i kraft den 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 2000.